Bi seyan kesê ke Taxa Zorava ya Şamî de ameyî têhet, bi pankartêkê ser o ‘Ma tecrîdo ke Rayberê Şarê Kurdî Abdullah Ocalanî ser o yeno domnayene, şermizar kenî’ dest bi rayîrşîyayîşî kerdî. Şarî seba protestoyî dikananê xo nêakerdî û çalakîye de siloganê ke kerdişanê dewleta tirkî şermizar kerdênê, eştî.
Rayîrşîyayîş ra dima Îdarekarê TEV-DEMî Mihemed Îbişî qisey kerd. Îbişî tecrîdo girankerde şermizar kerd û wina va: “Dewleta tirkî bi polîtîkaya tecrîdî hewl dana aştîya herême û cuya ortaxe ya şaran asteng bikera.”
Çalakîye bi siloganan qedîyaye.
